
Specialiųjų pirkimo sąlygų 2 priedas

RENGINIO ORGANIZAVIMO PASLAUGŲ TECHNINĖ SPECIFIKACIJA

1. Pirkimo objektas – renginio organizavimo paslaugos (toliau – Paslaugos).  
2. Paslaugų teikėjas, pateikdamas pasiūlymą, turi siūlyti visas Paslaugas, apimančias konferencijų salės su įranga nuomą, renginio dalyvių apgyvendinimą ir maitinimą, viename pastate arba pastatų komplekse.
	3. Paslaugų teikimo vieta: Kauno miestas.
4. Paslaugų teikimo data: 2027 m. birželio 2–4 d.,  planuojamas renginio laikas: 
 birželio 3 dieną - 09:00-17:00val.,
 birželio 4 dieną - 09:00-16:00val.
5. Paslaugų teikėjas turi užtikrinti, kad viešbučio prieigos yra tinkamos autobusų privažiavimui ir saugiam keleivių įlaipinimui/išlaipinimui (dalyviams bus organizuojamos transporto paslaugos į vakarienės ir kultūrinės programos vietas bei parvežimas iš jų, dalyviai bus vežami į oro uostus).
6. Preliminarus renginio dalyvių skaičius 90 asmenų. Paslaugų teikėjas turi numatyti galimybę prireikus padidinti arba sumažinti Paslaugų apimtis, priklausomai nuo faktinio renginio dalyvių skaičiaus, Pirkėjui apie tai pranešus likus 5 dienoms iki renginio.
7. Konferencijos dalyvių maitinimas turi būti organizuojamas kitoje erdvėje nei vyksta pagrindinis renginys.
            8. Perkamų Paslaugų apimtys ir reikalavimai:

	Eil. Nr.
	Paslaugos pavadinimas
	Reikalaujami perkamų Paslaugų parametrai

	8.1
	Konferencijų salės su įranga nuoma  
	Konferencijų salė – gerai vėdinama erdvė, kurios dydis ne mažesnis nei 400 kv. m. Šalia salės – atskira erdvė su stalu renginio dalyviams užregistruoti ir vieta kavos / arbatos pertraukėlėms organizuoti. Taip pat reikalinga atskira erdvė (salė greta pagrindinės ne mažiau nei 60 kv. m.) techninių priemonių sandėliavimui, lauko rūbų kabyklos (nesant rūbinės). 
Įranga – ekranas, projektorius, nešiojamas kompiuteris, tribūna, du mikrofonai (1 stacionarus ir 1 bevielis), konferencijų bloknotas su stovu ir markeriais, bevielis interneto ryšys (Wi-Fi).
Konferencijų salės išplanavimas renginio metu – banketinis stilius. Dalyviams turi būti paruošti apvalūs stalai, prie kiekvieno stalo numatant ne mažiau kaip 10 sėdimų vietų ir užtikrinant patogų praėjimą tarp stalų.
Salės nuoma reikalinga 2027-06-03 ir 2027-06-04. Taip pat Paslaugų teikėjas turi užtikrinti galimybę Pirkėjo atstovams išvakarėse, 2027 m. birželio 2 d., (pavyzdžiui, nuo 17:00 iki 19:00 val.) patekti į pagrindinę konferencijų salę ir techninių priemonių sandėliavimo erdvę pasiruošimo darbams bei visos techninės įrangos (projektoriaus, mikrofonų, kompiuterio ir interneto ryšio) testavimui.
 

	8.2
	Apgyvendinimo paslaugos*
	Vienviečiai arba dviviečiai kambariai su pusryčiais: 
Atvykimas birželio 2 dieną, išvykimas birželio 4 dieną. 90 vienviečių arba dviviečių kambarių x 2 naktis – tai kambariai skirti vienam asmeniui, kuriuose yra viena arba dvi atskiros lovos, oro kondicionierius, darbo stalas, bevielis internetas (Wi-Fi), televizorius, vonia arba dušas, WC, plaukų džiovintuvas, rankšluosčiai ir higienos priemonės. Taip pat turi būti galimybė paruošti atskirą viengulę lovą be papildomo mokesčio. Į kambario kainą įskaičiuoti pusryčiai.
Viešbutis turi turėti ne žemesnę kaip 4 žvaigždučių klasifikaciją. Paslaugų teikėjas su pasiūlymu turi pateikti tai įrodantį galiojantį klasifikavimo pažymėjimą.
Paskutinę renginio dieną (birželio 4 d.) Paslaugų teikėjas turi suteikti vėlyvą išsiregistravimą iš kambarių (17val.)
Pirkėjas apmoka tik už specifikacijoje nurodytas paslaugas. Visas papildomas asmenines dalyvių išlaidas viešbutyje (minibaras, mokami gėrimai, kambarių aptarnavimas ir kt.) apmoka patys dalyviai.


*pateikiant kainos pasiūlymą, į bendrą kainą įtraukti miesto rinkliavos mokestį, kurį išrašant PVM sąskaitą faktūrą bus galima išskirti.


	8.3
	Maitinimo paslaugos 

	Pertraukėlės x 4 vnt. (2027-06-03 ir 2027-06-04 / 11:00–11:15 val.* ir 15:30–16:00 val.*): kava, arbata, pienas, stalo vanduo su citrina, sultys, sausainukai, pyragėliai, mini sumuštinukai, cukrus, vienkartinės servetėlės.
Pietūs x 2 vnt. (2027-06-03 / 13:00–14:00 val. *; 2027-06-04 / 12:00–13:00 val. *):
Sriuba, karštas patiekalas (galimybė rinktis iš ne mažiau dviejų patiekalų – žuvies ir/ar vištienos, ir/ar kiaulienos, ir/ar jautienos, atsiradus poreikiui – paruošti vegetarišką patiekalą).
Patiekalai pateikiami dvi dienas iš eilės turi skirtis.
Gėrimai: kava, arbata, pienas, stalo vanduo su citrina, sultys. 
Vakarienė x 1 vnt. (2027-06-02 / 19:00–21:00 val. *):
Sriuba, karštas patiekalas (galimybė rinktis iš ne mažiau dviejų patiekalų - žuvies ir/ar vištienos, ir/ar kiaulienos, ir/ar jautienos, atsiradus poreikiui – paruošti vegetarišką patiekalą).
Gėrimai: kava,  arbata, pienas, stalo vanduo su citrina, sultys.
Galimybė gauti mineralinio vandens (negazuoto / gazuoto) 0,5 l buteliukuose viso renginio metu.

*Pertraukėlių, pietų, vakarienės laikas gali keistis priklausomai nuo renginio darbotvarkės.




9. Aplinkos apsaugos reikalavimai paslaugoms:
Atliekamas žalias pirkimas. Paslaugų teikėjas turi užtikrinti teikiamų paslaugų atitiktį taikytiniems minimaliems aplinkos apsaugos kriterijams, nustatytiems Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011-06-28 įsakymu Nr. D1-508 (toliau – Aprašas) (aktuali redakcija) 4.4.4.3.papunkčiu.
                   Vadovaujantis Aprašo 4.4.4. p., savarankiškai nustatomi aplinkos apsaugos kriterijai, kurie yra susiję su pirkimo objektu, taikant bent vieną iš numatytų aplinkosauginių principų viename, keliuose ar visuose produkto gyvavimo ciklo etapuose. 

	
9.1. Siekiant, kad būtų laikomasi Aprašo 4.4.4.3 papunktyje nustatyto aplinkosauginio principo (paslaugai teikti naudojama mažiau ar nenaudojama pavojingų cheminių medžiagų, neteršiama aplinka ir nekeliamas pavojus sveikatai), paslaugų teikėjas turi užtikrinti, kad renginio vietoje susidarančios atliekos, pvz., stiklas, popierius, plastikas, metalas, biologiškai skaidžios atliekos ir kt., turi būti rūšiuojamos, turi būti tinkamai sutvarkytos t. y. perduodamos atliekas tvarkančioms ir (ar) atliekas kompostuojančioms ir (ar) kitaip naudojančioms įmonėms.
	
Sutarties vykdymo metu tiekėjas turės pateikti pažymą ar pasirašytą sutartį (
-is) su atliekas tvarkančia ir (ar) atliekas kompostuojančia ir (ar) kitaip naudojančia įmone/įmonėmis, arba atliekų perdavimo-priėmimo aktą.

Dokumentų, nurodytų 9.1.p. tikrinimas bus atliekamas Sutarties vykdymo metu, perkančiajai organizacijai paprašius. 

